b'\n_START_ARTICLE_\nRytas Kup\xc4\x8dinskas\n_START_SECTION_\nBiografija\n_START_PARAGRAPH_\n1966 m. baig\xc4\x97 Kauno 1-\xc4\x85j\xc4\x85 vidurin\xc4\x99 mokykl\xc4\x85. 1966 m. prad\xc4\x97jo ir 1972 m. baig\xc4\x97 studijas Kauno politechnikos institute, \xc4\xafgijo in\xc5\xbeinieriaus elektriko (automatika ir telemechanika) kvalifikacij\xc4\x85._NEWLINE_1972\xe2\x80\x931992 m. Kauno pramonin\xc4\x97s statybos projektavimo instituto in\xc5\xbeinierius, vyresnysis in\xc5\xbeinierius, vadovaujantis in\xc5\xbeinierius, I kategorijos in\xc5\xbeinierius. Projektavo dispe\xc4\x8derinio valdymo ir informacines sistemas komunalinio \xc5\xabkio, energetikos \xc4\xafmon\xc4\x97ms ir gyvenam\xc5\xb3j\xc5\xb3 nam\xc5\xb3 eksploatacijos tarnyboms. 1992\xe2\x80\x931993 m. Kauno miesto savivaldyb\xc4\x97s Socialini\xc5\xb3 reikal\xc5\xb3 ir sveikatos apsaugos skyriaus R\xc5\xabpybos poskyrio vyr. inspektorius. 1993\xe2\x80\x931995 m. Kauno miesto savivaldyb\xc4\x97s Socialin\xc4\x97s r\xc5\xabpybos skyriaus ved\xc4\x97jo pavaduotojas. 2001\xe2\x80\x932004 m. Vilniaus miesto savivaldyb\xc4\x97s \xc5\xbdirm\xc5\xabn\xc5\xb3 seni\xc5\xabnijos seni\xc5\xabnas._NEWLINE_Nuo 1993 m. T\xc4\x97vyn\xc4\x97s s\xc4\x85jungos narys, Tarybos narys, 2001\xe2\x80\x932003 m. Kauno skyri\xc5\xb3 sueigos Koordinacin\xc4\x97s tarybos pirmininkas, nuo 2003 m. Kauno skyri\xc5\xb3 sueigos tarybos narys._NEWLINE_1990\xe2\x80\x931995 m. Kauno miesto savivaldyb\xc4\x97s tarybos deputatas, Socialin\xc4\x97s apsaugos ir Savivaldos nuolatini\xc5\xb3 komisij\xc5\xb3 narys. 1995\xe2\x80\x931996 m. Kauno miesto savivaldyb\xc4\x97s tarybos ir valdybos narys, Miesto \xc5\xabkio komiteto pirmininkas. 1996\xe2\x80\x932000 m. Seimo narys, dirbo Socialini\xc5\xb3 reikal\xc5\xb3 ir darbo komitete. 2003\xe2\x80\x932004 m. Kauno miesto savivaldyb\xc4\x97s tarybos narys, Socialini\xc5\xb3 reikal\xc5\xb3 ir darbo komiteto pirmininko pavaduotojas, Kontrol\xc4\x97s komiteto narys, Administracin\xc4\x97s komisijos pirmininkas. Nuo 2004 m. Seimo narys, Biud\xc5\xbeeto ir finans\xc5\xb3 komiteto narys. Nuo 1996 i\xc5\xa1rinktas Aleksoto-Vilijampol\xc4\x97s rinkim\xc5\xb3 apygardoje Nr. 12._NEWLINE_Iki 2012m. Lietuvos S\xc4\x85j\xc5\xabd\xc5\xbeio tarybos pirmininkas._NEWLINE_T\xc4\x97vas Juozas Kup\xc4\x8dinskas \xe2\x80\x93 gydytojas profesorius, motina Sofija Kup\xc4\x8dinskien\xc4\x97 \xe2\x80\x93 gydytoja stomatolog\xc4\x97. \xc5\xbdmona Zita, s\xc5\xabnus Andrius, dukt\xc4\x97 Rita.'